**אתלטיק קלוב** (בספרדית: **Athletic Club**, בבסקית: **Athletic Kluba**), המוכרת בעיקר כ**אתלטיק בילבאו**, היא קבוצת כדורגל מהעיר בילבאו מחבל הבסקים שבספרד. הקבוצה מקיימת משחקיה באצטדיון סן ממס, אשר תכולתו 53,289 צופים. צבעי הבית שלה הם חולצות פסים אדומות ולבנות עם מכנסיים שחורים.

הקבוצה מכונה "לוס ליאונס" (האריות), היות שהאצטדיון שלה ממוקם בסמוך לכנסיית סן מאמס, שנקראת על שם סן מאמס, נוצרי שהושלך לאריות על ידי הרומאים.

היסטוריה
--------

הקבוצה הוקמה בשנת 1898 על ידי סטודנטים בסקים ששבו מלימודים בבריטניה, והתאחדה ב-1901 עם קבוצה שהקימו עובדי מכרות ומספנות בריטים שעבדו בעיר. מסיבה זו נקראת הקבוצה בשם האנגלי המקורי שלה, Athletic, עד היום.

הקבוצה שיחקה בליגה הראשונה מאז הקמתה, ומעולם לא ירדה לליגה השנייה (הישג לו שותפות ברצלונה וריאל מדריד בלבד). ייחודה של הקבוצה בכך, שמעולם לא רתמה לשורותיה שחקן לא בסקי, ובכך הגבילה מאוד את מאגר הכישרונות שיכולים לשחק אצלה. עד שנת 1989 גם ריאל סוסיאדד הייתה שותפה לרעיון הלאומיות הבסקית, כאשר באותה שנה רכשה שחקן לא בסקי ושברה את המסורת. על פי חוקי הקבוצה שחקן יכול לשחק בקבוצה גם אם הוא איננו יליד חבל הבסקים, בתנאי שהוא נצר למשפחה מחבל הבסקים ויש לו שורשים בחבל זה, בצידו הצרפתי או הספרדי של החבל, או שהוא למד כדורגל בחבל הבסקים, דבר שמתאפשר במועדונים כמו ריאל סוסיאדד, בילבאו אתלטיק, אוסאסונה ודפורטיבו אלבס.

לזכות הקבוצה שלוש הופעות בגביע אירופה לאלופות. בהופעה הראשונה, בעונת 1956/1957, הקבוצה הגיעה לשלב רבע גמר והפסידה לקבוצת מנצ'סטר יונייטד. בנוסף, בעונת 1976/1977 הקבוצה הגיעה לגמר גביע אופ"א והפסידה לקבוצת יובנטוס. בעונת 1998/1999 העפילה הקבוצה בפעם השנייה בתולדותיה לשלב הבתים של ליגת האלופות, אז גברה בסיבוב השני המוקדם על קבוצת דינמו טביליסי מגאורגיה, אך בשלב הבתים, בו הוגרלה עם קבוצות יובנטוס מאיטליה, גלאטסראיי הטורקית ורוזנבורג הנורווגית, הקבוצה סיימה במקום האחרון עם ניצחון אחד, שלוש תוצאות תיקו ושני הפסדים והודחה מהמפעל.

אתלטיק בילבאו נחלשה בעשור הראשון של המאה ה-21 ונאלצה להיאבק על מקומה בליגה הראשונה. בעונת 2006/2007 שמרה על מקומה בלה ליגה בזכות ניצחון במחזור הסיום.

בעונת 2011/12 העפילה אתלטיק בילבאו לגמר הליגה האירופית, כאשר בדרכה לגמר היא עברה קבוצות חזקות וטובות ממנה כגון: פריז סן-ז'רמן, מנצ'סטר יונייטד, שאלקה 04 וספורטינג ליסבון, אך במשחק הגמר היא הובסה בידי אתלטיקו מדריד 3-0.

בעונת 2012/13 הוגרלה הקבוצה בשלב הבתים של הליגה האירופית לבית יחד עם אולימפיק ליון מצרפת, ספרטה פראג מצ'כיה ועירוני קריית שמונה הישראלית, אך לא הצליחה לשחזר את ההישג מהעונה הקודמת והודחה כבר בשלב הבתים.

בעונת 2013/14 סיימה הקבוצה במקום הרביעי, הישג שהקנה לה כרטיס למוקדמות ליגת האלופות. הקבוצה העפילה לשלב הבתים בליגת האלופות בפעם השלישית בתולדותיה, והוגרלה עם פורטו, שחטאר דונצק ובאטה בוריסוב, היא סיימה במקום השלישי והודחה מהטורניר. בשנת 2015 סיימה הקבוצה במקום השביעי בליגה, והעפילה לגמר גביע המלך, בו הפסידה לברצלונה בתוצאה 1–3. בעקבות ההעפלה לגמר, השתתפה בילבאו בסופר קאפ הספרדי, בו ניצחה את ברצלונה 1–5 בסיכום שני המשחקים. זה היה התואר הראשון של הקבוצה מאז שנת 1984.

בינואר 2021 זכתה הקבוצה שוב בסופר קאפ כאשר גברה פעם נוספת על ברצלונה בתוצאה 2–3 לאחר הארכה, עם שער דרמטי בדקה ב-90 של אסייר וילאליבר.

הקבוצה הגיעה לגמר הגביע הספרדי בעונת 2019/20 והגיעה עד לגמר, אך בגלל הקורונה המשחק נדחה ב-12 חודשים, וב-3 באפריל 21 הפסידה הקבוצה בגמר ליריבתה הגדולה מחבל הבסקים, ריאל סוסיאדד, בתוצאה 1:0.

בעונה שלאחריה, 2020/21, הגיעה הקבוצה שוב לגמר הגביע, ומשחק הגמר התקיים שבועיים בלבד לאחר משחק הגמר לעונת 2019/20, ב-17 לאפריל, ושוב הפסידה אתלטיק, הפעם לברצלונה, בתוצאה 4:0.

את עונות 2020/21, 2021/22 ו-2022/23 סיימה הקבוצה בחלק העליון של הטבלה (מקומות 6, 8 ו-6 בהתאמה).

בחודש אפריל 2024, זכתה הקבוצה בגביע המלך.

סגל שחקנים
----------

נכון ל-22 בספטמבר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ספרדספרד | שוער | אונאי סימון  |
| 3 | ספרדספרד | בלם | דני ויויאן  |
| 4 | ספרדספרד | בלם | אייטור פראדס  |
| 5 | ספרדספרד | בלם | יראי אלברס  |
| 6 | ספרדספרד | קשר | מיקל וסגה  |
| 7 | ספרדספרד | חלוץ | אלכס ברנגר  |
| 8 | ספרדספרד | קשר | אויהאן סאנסט  |
| 9 | גאנהגאנה | חלוץ | איניאקי ויליאמס  |
| 10 | ספרדספרד | קיצוני | איקר מוניאין (קפטן) |
| 11 | ספרדספרד | חלוץ | ניקו ויליאמס  |
| 12 | ספרדספרד | חלוץ | גורקה גורוזטה  |
| 13 | ספרדספרד | שוער | יולן אגריזאבלה  |
| 14 | ספרדספרד | קשר | דני גרסיה  |

 |  | 

| מס' |  | עמדה | שם |
| --- | --- | --- | --- |
| 15 | ספרדספרד | מגן | איניגו לקה  |
| 16 | ספרדספרד | קשר | איניגו רואיס דה גאלארטה  |
| 17 | ספרדספרד | מגן | יורי ברצ'יכה  |
| 18 | ספרדספרד | קשר | אוסקר דה מרקוס  (קפטן שני) |
| 19 | ספרדספרד | מגן | אימנול גרסיה דה אלבניס  |
| 20 | ספרדספרד | חלוץ | אסייר וייאליברה  |
| 21 | ספרדספרד | קשר | אנדר הררה  |
| 22 | ספרדספרד | קשר | ראול גרסיה  |
| 23 | ספרדספרד | קשר | פרו נולאסקואין  |
| 24 | ספרדספרד | קשר | בניאט פראדוס  |
| 29 | ספרדספרד | חלוץ | מאלקום אדו ארס  |
| 30 | ספרדספרד | קשר | אונאי גומס  |

 |

תארים
-----

* **לה ליגה: (8)**

1929/1930, 1930/1931, 1933/1934, 1935/1936, 1942/1943, 1955/1956, 1982/1983, 1983/1984

* **גביע המלך: (24)**

1902, 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1945, 1950, 1955, 1956, 1958, 1969, 1973, 1984, 2024.

* + מספר זכיות של אתלטיק קלוב נרשמו לזכותה של הקבוצה. טורניר הגביע של 1902 נסתיים בזכייתה של קלוב ביסקאיה, קבוצה שהורכבה משחקנים מקבוצות אתלטיק קלוב ופ.צ. בילבאו. ב-1903 שני המועדונים הללו התאחדו כאתלטיק קלוב. הגביע של שנת 1902 מוצג כיום לראווה במוזיאון אתלטיק קלוב.
* **הסופר-קאפ הספרדי: (2)**

1984, 2015, 2021.

* **אליפויות צפון ספרד: (3)**

1913/1914, 1914/1915, 1915/1916

* **אליפות חבל הבסקים: (13)**

1919-20, 1920-21, 1922-23, 1923/1924, 1924/1925, 1925/1926, 1927/1928, 1928/1929, 1930/1931, 1931/1932, 1932/1933, 1933/1934, 1939/1940

* **הגביע הבסקי: (1)**

1934/1935

ראו גם
------

* הדרבי הבסקי

קישורים חיצוניים
----------------

* 

* אתר האינטרנט הרשמי של אתלטיק בילבאו (באנגלית, בספרדית, בבסקית ובצרפתית)

ויקישיתוף מדיה וקבצים בנושא **אתלטיק בילבאו** בוויקישיתוף
* אתלטיק בילבאו, ברשת החברתית פייסבוק
* אתלטיק בילבאו, ברשת החברתית אקס (טוויטר)
* אתלטיק בילבאו, ברשת החברתית אינסטגרם
* אתלטיק בילבאו, ברשת החברתית טיקטוק
* אתלטיק בילבאו, ברשת החברתית LinkedIn
* אתלטיק בילבאו, סרטונים בערוץ היוטיוב
* פרופיל, באתר אופ"א
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  טל ישק, ‏לא כמו כולן: בילבאו מדהימה את ספרד, באתר ערוץ הספורט, 3 במרץ 2024
2. ↑  לראשונה מזה 40 שנה: בילבאו זכתה בגביע המלך, באתר ONE‏, 6 באפריל 2024
3. ↑  ב-1984 אתלטיק בילבאו זכתה בדאבל ולכן זכתה בסופר-קאפ אוטומטית
4. ↑  2=עקב מגפת הקורונה נדחתה ההתמודדות השייכת לשנת 2020 לינואר 2021, בה ניצחה אתלטיק בילבאו את ברצלונה בתוצאה 3-2

| ספרדספרד לה ליגה, עונת 2023/2024 בלה ליגה |
| --- |
| 

|  |
| --- |
| אוססונה • אלאבס • אלמריה • אתלטיק בילבאו • אתלטיקו מדריד • ברצלונה • גרנדה • ויאריאל • ולנסיה • ז'ירונה • חטאפה • לאס פאלמאס • מיורקה • סביליה • סלטה ויגו • קדיס • ראיו ואיקאנו • ריאל בטיס • ריאל מדריד • ריאל סוסיאדד |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 8789 7922
* LCCN: n2015021739
* SUDOC: 061288276
* VIAF: 238433526
* WorldCat: viaf-238433526

 |